Ath delà d‟aguest sentiment, que l‟absorbie deth tot e l‟empachaue entrar en detalhs des projèctes deth sòn marit, ena sua ment acodien pensaments qu‟arren de comun auien damb aquerò qu‟eth didie; pensaue en sòn nebot (çò que li condèc Nikolai sus era emocion deth gojat pendent era convèrsa de Pierre l‟auie impressionat fòrça) e enes diuèrsi traits deth sòn caractèr trende e sensible.